Сёння праблема аздараўлення студэнцкай моладзі вельмі актуальная і вырашаецца на дзяржаўным узроўні. Здаровая нацыя – залог добрага генафонду. І пра гэта варта памятаць найперш нам, будучым настаўнікам, паколькі наша задача заключаецца не толькі ў тым, каб перадаваць веды, але і ў тым, каб зберагаць здароўе сваіх выхаванцаў. І пачынаць тут трэба з уласнага прыкладу. Таму падчас навучання ва ўніверсітэце мы павінны клапаціцца пра сваё здароўе. А дапаможа ў гэтым студэнцкі санаторый-прафілакторый (далей – ССП), які ўжо шмат гадоў працуе на базе інтэрната № 3 БДПУ. Вы яшчэ ніводнага разу не набывалі пуцёўку ў ССП? Тады гэты артыкул у першую чаргу спецыяльна для вас. Пра асаблівасці работы аздараўленчай установы расказвае галоўны ўрач Казімір Іванавіч ВЯРШЫЛА.